с растителност, която позволява на животните да изтъркват кадифе от рогата си.
 3. По време на късния етап от бременността и две седмици след раждането женските екземпляри имат достъп до покрити с растителност площи, които им позволяват да крият малките си.
 4. Оградите около загражденията на открито или кошарите се конструират така, че животните от семейство еленови да не могат да избягат.
 РАЗДЕЛ 3
 СВИНЕ
 Член 9
 Минимален период за хранене с майчино мляко
 Mинималният период, който трябва да се спазва за хранене на бозаещи прасенца, за предпочитане с майчино мляко, посочен в точка 1.4.1, буква ж) от част II на приложение II към Регламент (ЕС) 2018/848, е 40 дни след раждането.
 Член 10
 Гъстота на животните и минимална повърхност на закритите и откритите площи
 Гъстотата на животните и минималната повърхност на закритите и откритите площи за свине са определени в част III на приложение I.
 Член 11
 Характеристики на минималната повърхност на закритите и откритите площи и свързани с нея технически изисквания
 Най-малко половината от минималната повърхност както на закритата, така и на откритата площ, определена в част III на приложение I, се състои от здрава и плътна конструкция, т.е. не от летви или решетки.
 Член 12
 Изисквания по отношение на растителността и характеристики на откритите пространства
 1. Откритите пространства трябва да са привлекателни за свинете. Когато е възможно, се дава предпочитание на полски площи с дървета или гори.
 2. Откритите пространства предлагат външните климатични условия, а също така осигуряват достъп до заслони и средства, които позволяват регулиране на телесната температура на свинете.
 РАЗДЕЛ 4
 ДОМАШНИ ПТИЦИ
 Член 13
 Определения
 За целите на настоящия раздел се прилагат следните определения:
 а)
 „домашни птици за угояване“ означава домашни птици, които се отглеждат с цел производство на месо;
 б)
 „стадо“ в контекста на помещения в птичарници означава група птици, които се отглеждат заедно, без да се смесват с други видове домашни птици, и разполагат със собствени специални закрити и открити площи;
 в)
 „мъжко пиленце от генетична линия на кокошки носачки“ означава мъжко пиленце от генетична линия на кокошки носачки, което се отглежда с цел производство на месо;
 г)
 „угоена ярка“ означава женски екземпляр от вида Gallus gallus, който се отглежда с цел производство на месо и се заколва на минимална възраст 120 дни.
 Член 14
 Гъстота на животните и минимална повърхност на закритите и откритите площи
 Гъстотата на животните и минималната повърхност на закритите и откритите площи за домашните птици са определени в част IV на приложение I.
 Член 15
 Характеристики на птичарниците и свързани с тях технически изисквания
 1. Птичарниците са конструирани така, че да предоставят на всички птици лесен достъп до откритите пространства. За тази цел се прилагат следните правила:
 а)
 външната граница на птичарника има отвори за вход/изход, които осигуряват пряк достъп до откритите пространства;
 б)
 всеки отвор за вход/изход е с размери, които отговарят на тези на птиците;
 в)
 птиците имат безпрепятствен достъп до отворите;
 г)
 отворите по външната граница на птичарника имат обща дължина от поне по 4 m за 100 m2 използваема площ от минималната повърхност